|  |
| --- |
| Številka: 303-5/2025-2180-64 |
| Ljubljana, 21. 8. 2025 |
|  |
| **GENERALNI SEKRETARIAT VLADE REPUBLIKE SLOVENIJE**gp.gs@gov.si |
| **ZADEVA: Načrt izvajanja finančnih instrumentov za ukrepa finančnega inženiringa** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 –uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in četrtega odstavka 13. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 in 39/25) je Vlada Republike Slovenije na …… seji dne …… pod točko…., dnevnega reda sprejela naslednjiS K L E P :1. Vlada Republike Slovenije sprejme Načrt izvajanja finančnega instrumenta za ukrep finančnega inženiringa za investicije v gospodarstvo.
2. Vlada Republike Slovenije sprejme Načrt izvajanje finančnega instrumenta za ukrep finančnega inženiringa za financiranje likvidnosti in proticikličnega delovanja.

 Barbara Kolenko Helbl GENERALNA SEKRETARKA **Priloge:**Priloga 1: Načrt izvajanja finančnega instrumenta »Ukrep finančnega inženiringa v obliki posojilnega sklada za investicije v gospodarstvo« Priloga 2: Načrt izvajanja finančnega instrumenta »Ukrep finančnega inženiringa v obliki posojilnega sklada za financiranje likvidnosti in proticikličnega delovanja«Priloga 3: Analiza finančne vrzeli Prejmejo:* Ministrstvo za gospodarstvo, turizem in šport,
* Ministrstvo za finance,
* Služba Vlade Republike Slovenije za zakonodajo,
* Generalni sekretariat Vlade Republike Slovenije,
* Urad Vlade Republike Slovenije za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Aleksandra Pipuš, sekretarka, Direktorat za razvojna sredstva, Ministrstvo za gospodarstvo, turizem in šport,
* Nataša Florjančič, sekretarka, vodja Sektorja za sistem, načrtovanje in spremljanje, Direktorat za razvojna sredstva, Ministrstvo za gospodarstvo, turizem in šport,
* mag. Alenka Marovt, generalna direktorica Direktorata za razvojna sredstva, Ministrstvo za gospodarstvo, turizem in šport.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Slovenija in tudi Evropska unija kot celota izgubljata v globalni tekmi za konkurenčnost in produktivnost. Za dosego preboja različna poročila in analize izpostavljajo potrebo po sistemskih ukrepih. Potrebna je močna (tudi) javna spodbuda, ki bo večje število podjetij spodbudila, da se odločijo za vlaganja v raziskave, razvoj in inovacije ter kakovostna vlaganja v nadaljnjo rast in razvoj ter prestrukturiranje podjetij skladno z mednarodnimi zelenimi in digitalnimi usmeritvami, uvajanjem visokotehnoloških rešitev, robotizacije in modernizacije samega poslovanja.Zaradi navedenega bo SID banka v sodelovanju z državo vzpostavila mehanizem finančnega inženiringa, s katerim bo za podjetja ustvarila optimalno okolje za srednjeročno in dolgoročno načrtovanje investicij ter jih tako stimulirala k sprejemu investicijskih odločitev, ki so glede na Draghijevo poročilo nujno potrebne. Ukrep finančnega inženiringa podjetjem mogoča pridobitev ugodnega in dolgoročnega finančnega vira, ki na mesečni ravni pretirano ne obremeni denarnega toka. Poleg tega ukrepi finančnega inženiringa multiplicirajo sredstva proračuna RS, namenjena financiranju razvojne vrzeli, saj tako prejemnik sredstev kot tudi izvajalec finančnega inženiringa (t. j. SID banka) doda večinski delež virov financiranja, kar na enoto vložka države generira večji obseg financiranja.Predlagano je oblikovanje dveh posojilnih skladov:1. Posojilni sklad za investicije v gospodarstvo, katerega predviden obseg sredstev proračuna RS znaša 120.000.000,00 EUR, in sicer po 40.000.000,00 EUR v letih 2026, 2027 in 2028. SID banka vloži 380.000.000,00 EUR lastnih sredstev. Skupna vrednost posojilnega sklada je 500 milijonov EUR. Sredstva so namenjena za naložbene prioritete raziskav, razvoja in inovacij, večje naložbe za konkurenčnost in produktivnost ter (možno) financiranje likvidnosti, v podjetjih vseh velikosti, po pravilih državnih pomoči, možno zavarovanje kredita tudi z intelektualno lastnino.
2. Posojilni sklad za financiranje likvidnosti in proticikličnega delovanja, katerega predviden obseg sredstev proračuna RS znaša 150.000.000,00 EUR, in sicer po 50.000.000,00 EUR v letih 2026, 2027 in 2028. SID banka vloži 350.000.000,00 EUR lastnih sredstev. Skupna vrednost posojilnega sklada je 500 milijonov EUR. Sredstva so namenjena za intervencijsko financiranje podjetij skladno s pravili državnih pomoči, zaradi dodatnih ali nepredvidenih likvidnostnih potreb, ki nastopijo kot posledica zunanjih okoliščin zunaj nadzora takšnega podjetja (npr. volatilnost mednarodnih trgov, trganje verig vrednosti, prekvalifikacija določenih gospodarskih sektorjev, potencialno financiranje prevzema podjetij, druge oblike višje sile, ki ni predvidena po drugi zakonodaji (npr. ZOPNN)).

Načrt izvajanja finančnih instrumentov (v nadaljevanju: NIFI) je sestavni del obrazložitve predloga proračuna države in za potrebe izvajanja proračuna RS vključuje opis ukrepa, obliko financiranja, končne prejemnike, obseg sredstev za izvajanje ukrepa, višina izplačila izvajalcu posojilnega sklada finančnega inženiringa in ocenjen obseg in dinamika odobritev sredstev.  Podrobnosti v zvezi z vzpostavitvijo, izvajanjem in prenehanjem posojilnih skladov se določijo v Ključnih elementih ukrepa finančnega inženiringa v obliki posojilnega sklada, ki jih obravnava Vlada RS, in uredita MGTŠ in SID banka s sporazumom o financiranju.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetijGradivo bo imelo pozitivne posledice na gospodarstvo, vključno z malimi in srednje velikimi podjetji, saj bodo ugodni krediti namenjeni podjetjem vseh velikosti. Mehanizem finančnega inženiringa bo za podjetja ustvaril optimalno okolje za srednjeročno in dolgoročno načrtovanje investicij ter jih tako stimulirala k sprejemu investicijskih odločitev, ki so glede na Draghijevo poročilo nujno potrebne. Ukrepa finančnega inženiringa podjetjem omogočata pridobitev ugodnega in dolgoročnega finančnega vira, ki na mesečni ravni pretirano ne obremeni denarnega toka. Poleg tega ukrepi finančnega inženiringa multiplicirajo sredstva proračuna RS, namenjena financiranju razvojne vrzeli, saj tako prejemnik sredstev kot tudi izvajalec finančnega inženiringa (t. j. SID banka) doda večinski delež virov financiranja, kar na enoto vložka države generira večji obseg financiranja. Obseg vsakega posojilnega sklada bo (skupaj sredstva proračuna RS in SID banke) znašal po 500 milijonov evrov. | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.)MGTŠ bo v posojilni sklad za investicije v gospodarstvo dodelilo po 40 milijonov evrov v letih 2026, 2027 in 2028 ter v posojilni sklad za financiranje likvidnosti in proticikličnega delovanja po 50 milijonov evrov v letih 2026, 2027 in 2028. Sredstva se zagotovijo znotraj B bilance. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za gospodarstvo, turizem in šport (MGTŠ) – 2180 | 2180-26-0003 Ukrep finančn. inženir. za invest. v gospodarstvo | AB218010 Spodbujanje razvojnih programov in projektov  | 0,00 | 40.000.000,00 |
| Ministrstvo za gospodarstvo, turizem in šport (MGTŠ) – 2180 | 2180-26-0004 Ukrep FI-financ. likvid. in proticikl. delovanje | AB218011Financiranje dodatnih nepredvidenih potreb podjetij – višja sila | 0,00 | 50.000.000,00 |
|  |  |  |  |  |
| **SKUPAJ: 90.000.000,00 evrov** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |   |  |   |  |
|  |   |   |  |  |
| **SKUPAJ:00,00 evrov** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| / | / | / |
|  |  |  |
|  |  |  |
| **SKUPAJ: 0,00 evrov** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin: /** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani: / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| (Če je odgovor NE, navedite, zakaj ni bilo objavljeno.)MGTŠ upoštevaje 9. člen Poslovnika Vlade RS ocenjuje, da ni potrebe po sodelovanju javnosti, saj potreba po sistemski podpori podjetjem v obliki posojil izhaja iz številnih analiz in poročil (nacionalnih in EU).  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
| Matjaž Han minister |

**OBRAZLOŽITEV**

Slovenija in tudi Evropska unija kot celota izgubljata v globalni tekmi za konkurenčnost in produktivnost. Za odpravo večjega inovacijskega razkoraka za ZDA in Kitajsko je potrebno znatno višati vlaganja v raziskave, razvoj in inovacije ter predvsem v napredne tehnologije, kar izhaja tudi iz Draghijevega poročila »A competitiveness strategy for Europe, Part A«. Slovenija je v letu 2024 padla na lestvici globalne konkurenčnosti za štiri mesta in zaseda trenutno 46. mesto, kot navaja Evropski inovacijski indeks 2024 – zmerni napredek Slovenije in novi izzivi. Podjetja so v okviru ankete Banke Slovenije za leto 2024 poročala, da so bila previdna in so vložila manj zahtev za pridobitev zunanjih virov financiranja predvsem zaradi negotovosti v ekonomskem okolju. Poleg tega se v podjetjih povečuje potreba po likvidnostnih sredstvih (obratni kapital) zaradi povečanja stroškov dela zaradi novih zaposlitev, izobraževanja zaposlenih, povečanja zalog in materiala, povečanja prodaje ipd.

Za dosego preboja različna poročila in analize izpostavljajo potrebo po sistemskih ukrepih (Poročilo o produktivnosti 2023, UMAR). Zaradi navedenega je potrebna močna javna spodbuda, ki bo večje število podjetij spodbudila k odločitvi za vlaganja v raziskave, razvoj in inovacije ter kakovostna vlaganja v nadaljnjo rast in razvoj ter prestrukturiranje podjetij skladno z mednarodnimi zelenimi in digitalnimi usmeritvami, uvajanjem visokotehnoloških rešitev, robotizacije in modernizacije samega poslovanja.

Zaradi navedenega bo SID banka v sodelovanju z državo vzpostavila mehanizem finančnega inženiringa, s katerim bo za podjetja ustvarila optimalno okolje za srednjeročno in dolgoročno načrtovanje investicij ter jih tako stimulirala k sprejemu investicijskih odločitev, ki so glede na Draghijevo poročilo nujno potrebne.

Ukrep finančnega inženiringa podjetjem mogoča pridobitev ugodnega in dolgoročnega finančnega vira, ki na mesečni ravni pretirano ne obremeni denarnega toka. Poleg tega ukrepi finančnega inženiringa multiplicirajo sredstva proračuna RS, namenjena financiranju razvojne vrzeli, saj tako prejemnik sredstev kot tudi izvajalec finančnega inženiringa (t. j. SID banka) doda večinski delež virov financiranja, kar na enoto vložka države generira večji obseg financiranja.

Predlagano je oblikovanje dveh posojilnih skladov:

1. Posojilni sklad za investicije v gospodarstvo, katerega predviden obseg sredstev proračuna RS znaša 120.000.000,00 EUR, in sicer po 40.000.000,00 EUR v letih 2026, 2027 in 2028. SID banka vloži 380.000.000,00 EUR lastnih sredstev. Sredstva so namenjena za naložbene prioritete raziskav, razvoja in inovacij, večje naložbe za konkurenčnost in produktivnost ter (možno) financiranje likvidnosti, v podjetjih vseh velikosti, po pravilih državnih pomoči, možno zavarovanje kredita tudi z intelektualno lastnino.
2. Posojilni sklad za financiranje likvidnosti in proti cikličnega delovanja, katerega predviden obseg sredstev proračuna RS znaša 150.000.000,00 EUR, in sicer po 50.000.000,00 EUR v letih 2026, 2027 in 2028. SID banka vloži 350.000.000,00 EUR lastnih sredstev. Sredstva so namenjena za intervencijsko financiranje podjetij skladno s pravili državnih pomoči, zaradi dodatnih ali nepredvidenih likvidnostnih potreb, ki nastopijo kot posledica zunanjih okoliščin zunaj nadzora takšnega podjetja (npr. volatilnost mednarodnih trgov, trganje verig vrednosti, prekvalifikacija določenih gospodarskih sektorjev, potencialno financiranje prevzema podjetij, druge oblike višje sile, ki ni predvidena po drugi zakonodaji (npr. ZOPNN)).

Načrt izvajanja finančnih instrumentov (NIFI) je sestavni del obrazložitve predloga proračuna države in za potrebe izvajanja proračuna RS vključuje opis ukrepa, obliko financiranja, končne prejemnike, obseg sredstev za izvajanje ukrepa, višina izplačila izvajalcu posojilnega sklada finančnega inženiringa in ocenjen obseg in dinamika odobritev sredstev.

Podrobnosti v zvezi z vzpostavitvijo, izvajanjem in prenehanjem posojilnih skladov se določijo v Ključnih elementih ukrepa finančnega inženiringa v obliki posojilnega sklada in v sporazumu o financiranju, ki ga s SID banko sklene ministrstvo, pristojno za gospodarstvo.